***Obrazloženje ostvarenja prihoda i primitaka, rashoda i izdataka***

***O prihodima i primicima*:**

U ovom izvještajnom razdoblju ostvareni su tekući prihodi Proračuna Grada Korčule za 2019. godinu (dalje u tekstu: Proračun) u iznosu od 15.872.766 kn ili 25% u odnosu na plan a 37% više nego u istom razdoblju 2018. godine. Ukoliko iz razmatranja izuzmemo ukupne prihode korisnika Proračuna, ostvareni su prihodi Proračuna od 14.988.480 kn ili 25% od planiranog a ukoliko izuzmemo još i pomoći (skupina 63), prihodi su ostvareni u iznosu od 10.932.736 kn ili 36% u odnosu na plan.

**Prihodi poslovanja (razred 6**) ostvareni su u iznosu od 14.302.181kn ili 24% od planiranog. U odnosu na isto razdoblje 2018.godine ovi prihodi su 24% veći. Ukoliko iz razmatranja izuzmemo prihode korisnika Proračuna ostvarenje je 13.417.895 kn ili 23% od planiranih.

**Prihodi od poreza (skupina 61**) ostvareni su u iznosu od 6.587.737 kn odnosno 9% više nego u istom razdoblju prethodne godine a 48% u odnosu na plan.

**Gradski porezi (dio skupine 61** - porez na kuću za odmor, porez na potrošnju, porez na promet nekretnina i porez na tvrtku-ukinut) su naplaćeni u iznosu od 1.404.260 kn ili 6% više nego u istom razdoblju prethodne godine.

**Pomoći iz inozemstva i od subjekata unutar općeg proračuna (skupina 63**) su ostvarene u iznosu od 4.055.744 kn ili 161% više nego prošle godine a 13% od plana. Odnose se na kapitalne pomoći iz Agencije APPRRR u iznosu od 3.138.366 kn za uređenje šetališta T.Ujevića, kapitalne pomoći DNŽ za upravljanje pomorskim dobrom od 200.000 kn, kapitalne pomoći iz Ministarstva za demografiju, obitelj, mlade i soc.politiku u iznosu od 180.470 kn za obnovu dječjeg vrtića Korčula, tekuće pomoći EU sredstava od 173.992 kn temeljem zahtjeva za nadoknadom sredstava projekta Južni zid, tekuće pomoći DNŽ od 172.267 kn i to za čiščenje morskog otpada 62.800 kn i za Izbore EU u iznosu od 109.467 kn, tekuće pomoći Ministarstva kulture u iznosu od 119.000 kn za aktivnosti proračunskih korisnika, tekuće pomoći općine Lumbarda od 57.116 kn za dječji vrtić te na tekuće pomoći HZZ u iznosu od 14.533 kn za djelatnike stručnog osposobljavanja.

**Prihodi od imovine (skupina 64** - naknade za koncesije, zakup poslovnog prostora i javnih površina, spomenička renta, naknada za nezakonito izgrađene zgrade) ostvareni su u iznosu od 1.672.889 kn ili 24% u odnosu na plan a 34% više u odnosu na isto razdoblje prethodne godine.

**Prihodi od upravnih i administrativnih pristojbi, pristojbi po posebnim propisima i naknada (skupina 65** - komunalna naknada, komunalni doprinos, vodni doprinos, boravišne pristojbe, prihod od prodaje drž.biljega, sufinanciranja i dr)., ostvareni su u iznosu od 1.698.086 kn ili 25% od plana a 26% manje nego u istom razdoblju prethodne godine. Tu su iskazani prihodi korisnika u iznosu od 436.822 kn (Dječji vrtić Korčula-sufinanciranja cijene usluge vrtića od roditelja).

**Prihodi od prodaje proizvoda i robe te pruženih usluga i prihodi od donacija (skupina 66**) ostvareni su u iznosu od 257.290 kn ili 11% od plana a 4% manje nego u istom razdoblju prethodne godine. Prihodi ove skupine odnose se na proračunske korisnike i to pretežito prihode od pruženih usluga proračunskih korisnika te donacije koje su ostvarene u iznosu od 3.100 kn.

**Prihodi od kazni, upravnih mjera i ostali prihodi (skupina 68**) ostvareni su s 30.435 kn ili 62% manje nego prethodne godine, 15% od plana. Ovi prihodi se odnose na prihode Grada i to prihode od kazni za prometne i ostale prekršaje u nadležnosti MUP-a.

**Prihodi od prodaje nefinancijske imovine (razred 7**) ostvareni su s 1.570.585 kn odnosno 52% od plana a 14% više nego prošle godine. Ovi prihodi znatno su povećani u odnosu na prethodnu godinu radi prodaje građevinskog zemljišta u Zavalatici te ukupan prihod od prodaje građevinskog zemljišta iznosi 1.546.980 kn. Ostali prihodi ovog razreda odnose se na prodaju stanova 19.605 kn i rashodovanog službenog automobila Passat u iznosu od 4.000 kn.

***O rashodima i izdacima*:**

Rashodi i izdaci su izvršeni u visini od 20.849.366 kn ili 29% u odnosu na planirano a 66% više nego u istom razdoblju prethodne godine. Od tog iznosa 4.669.997 kn su rashodi ustanova korisnika Proračuna.

**Rashodi poslovanja (razred 3**) iznose 10.281.415 kn ili 44% od planiranog a 1% više nego u istom razdoblju prethodne godine. Od ovog iznosa 4.263.388 kn odnosi na ustanove korisnike Proračuna.

**Rashodi za nabavu nefinancijske imovine** **(razred 4)** ostvareni su u iznosu od 10.262.118 kn ili 21% od plana a 389% više nego u istom razdoblju prethodne godine. Ovi rashodi se odnose na sanaciju zgrade Gradskog muzeja 2.220.586 kn, uređenje šetališta Tina Ujevića 1.804.101 kn, kupnju građevinskog zemljišta u iznosu od 1.455.690 kn i to za: sportsku zonu Ekonomija, širenje sportskog igrališta kraj školske dvorane s mogućom izgradnjom podzemne garaže i nogometno igralište Rusković. Osatali rashodi ovog razreda troška odnose se na kupnju gospodarske zgrade ex.Žuva 1.093.840 kn, obnovu kule Marka Pola 752.384 kn, uređenje pijace u Pupnatu 633.641 kn, raznu projektnu dokumentaciju 603.727 kn, obnovu Južnog zida 340.469 kn, širenje i održavanje mreže javne rasvjete 293.289 kn, uređenje plivališta KPK 270.776 kn, uređenje dječjeg vrtića Korčula 190.809 kn, ulaganja u računalne programe i licence 107.827 kn, kupnju 4 defibrilatora 62.420 kn te dodatna ulaganja na nerazvrstanim cestama 25.950 kn.

Na ustanove korisnike Proračuna odnosi se 406.609 kn. Rashodi se odnose na: uređenje kino sale Liburna 181.480 kn, raznu opremu ustanova 143.863 kn, nabavu knjiga u Knjižnici 47.988 kn te troškovnik dogradnje bazena 33.278 kn.

**Izdaci za financijsku imovinu i otplate zajmova (razred 5)** iznose 305.833 kuna ili 42% od planiranog godišnjeg iznosa a odnose se na otplatu kredita Zagrebačke banke d.d.

***U izvještajnom razdoblju, rashodi proračunskih korisnika bili su kako slijedi***:

|  |  |  |
| --- | --- | --- |
|  | ***plan*** | ***ostvarenje*** |
| ***Gradski muzej Korčula*** | 1.154.618 | 334.695 |
| ***Gradska knjižnica Ivan Vidali*** | 758.500 | 386.233 |
| ***Dječji vrtić Korčula*** | 3.639.153 | 1.799.288 |
| ***Centar za kulturu Korčula*** | 926.990 | 499.492 |
| ***Ustanova Športski objekti Korčula*** | 2.107.480 | 1.650.289 |
| ***Ukupno*** | ***8.586.741*** | ***4.669.997*** |

***Prihodi ustanova, korisnika Proračuna su ostvareni kako slijedi:***

|  |  |  |  |  |  |
| --- | --- | --- | --- | --- | --- |
| ***KORISNIK PRORAČUNA*** | ***UKUPNO*** | ***VLASTITI*** | | ***IZ PRORAČUNA*** | ***DRUGI PRORAČUN, POMOĆI I DONACIJE*** |
|  | ostvarenje | plan | ostvarenje | ostvarenje | ostvarenje |
|  | 1(2+3+4) |  | 2 | 3 | 4 |
| ***Gradski muzej Korčula*** | 334.648 | 184.022 | 27.580 | 295.068 | 12.000 |
| ***Gradska knjižnica Ivan Vidali*** | 348.485 | 57.500 | 20.188 | 250.697 | 77.600 |
| ***Dječji vrtić Korčula*** | 1.879.970 | 778.796 | 436.822 | 1.364.871 | 78.277 |
| ***Centar za kulturu Korčula*** | 513.387 | 193.680 | 70.264 | 418.123 | 25.000 |
| ***Ustanova Športski objekti Korčula*** | 1.595.684 | 240.000 | 136.083 | 1.459.129 | 472 |
| ***Ukupno*** | ***4.672.174*** | ***1.453.998*** | ***690.937*** | ***3.787.888*** | ***193.349*** |

***Izvještaj o korištenju proračunske zalihe***

U 2019.godini planirana je proračunska zaliha od 100.000 kuna za neplanirane i nedovoljno planirane rashode tijekom godine. Ukupno je raspoređeno 50.356,28 kuna za programe koji su prikazani u tablici koja slijedi. U tablici se navodi opis aktivnosti, korisnik sredstava, iznos odobrenih sredstava, datum isplate te klasifikacijska oznaka dokumenta kojim se odobrava pojedina isplata.

**Izvještaj o korištenju proračunske zalihe (A210108)**

|  |  |  |  |  |  |
| --- | --- | --- | --- | --- | --- |
|  | opis / projekt | korisnik | iznos u kunama | isplaćeno dana | Odluka - Klasa |
| 1 | Donacija Župi prigodom blagoslova | Župa Sv. Marka | 1.000,00 | 04.01.2019. | 402-08/19-01/01 |
| 2 | Donacija za organiziranje večeri Korčulana Zgb | Studenti Korčule | 2.500,00 | 10.01.2019. | 402-03/19-01/01 |
| 3 | Donacija za maturalnu zabavu | Maturanti | 1.000,00 | 31.01.2019. | 402-03/19-01/07 |
| 4 | Donacija za Gastro 2019. | Učenici natjecatelji | 3.000,00 | 31.01.2019. | 402-03/19-01/04 |
| 5 | Pomoć ŠD Smokvica | Nogometaši ŠD Smokvica | 3.544,78 | 06.02.2019. | 402-01/19-01/03 |
| 6 | Kupnja prometnih bojanki za djecu | Djeca Grada | 2.737,50 | 04.03.2019. | UR-190112/2019 |
| 7 | Donacija za ručak | Vatrogasci | 1.000,00 | 14.03.2019. | UR-190127/2019 |
| 8 | Donacija za sudjelovanje-Novigradsko proljeće | Fizička osoba 1 | 2.655,00 | 20.03.2019. | 402-03/19-01/12 |
| 9 | Donacija za rad Udruge | Udruga Nina Koprivnica | 500,00 | 20.03.2019. | 402-03/19-01/15 |
| 10 | Donacija za fotomonografiju Vukovar 1991. | Udruga dragov.i veter.domov.rata | 500,00 | 01.04.2019. | 402-03/19-01/08 |
| 11 | Donacija za 28.obljetnicu osnutka | Udruga veterana 4.gard.brigade | 500,00 | 08.04.2019. | 402-03/19-01/17 |
| 12 | Donacija za uređenje crkve u Dragama | Župa Sv.Ante Padovanskog | 500,00 | 18.04.2019. | 402-01/19-01/11 |
| 13 | Bakalar za Bonkuloviće | KKK Bonkulovići | 1.345,00 | 15.05.2019. | UR-190324/2019 |
| 14 | Donacija za organizaciju veteranskog turnira | MNK Sv.Antun | 4.000,00 | 31.05.2019. | 402-03/19-01/21 |
| 15 | Majice s tiskom | Biciklisti OŠ Petra Kanavelića | 540,00 | 10.06.2019. | UR-190427/2019 |
| 16 | Ručak za susret književnika | Društvo književnika | 1.435,00 | 11.06.2019. | UR-190449/2019 |
| 17 | Ručak za sudionike Erasmusa u Vela Luci | Učenici srednjih škola | 2.330,00 | 19.06.2019. | UR-190452/2019 |
| 18 | Donacija za 75.obljet.oslobođ.Grada od fašista | Udruga antIfa.boraca i antifašista | 5.000,00 | 24.06.2019. | 402-03/19-01/25 |
| 19 | Tablet NOA | Fizička osoba 2 | 745,00 | 24.06.2019. | UR-190485/2019 |
| 20 | Donacija za prikupljanje lektirnih naslova | O.Š.Orebić | 500,00 | 24.06.2019. | 402-01/19-01/16 |
| 21 | Marco Polo Art Festival-boravak | Veleposlanici | 6.134,00 | 15.07.2019. | UR-190480/2019 |
| 22 | Monografija Dalmacija | Grad | 8.890,00 | 23.07.2019. | 402-01/19-01/20 |
|  | **U k u p n o** |  | **50.356,28** |  |  |

***Izvještaj o zaduživanju i danim jamstvima u 2019.***

Otplata dugoročnog kredita Zagrebačkoj banci d.d. izvršena je prema dospijeću te je za otplatu glavnog duga izdvojeno 305.833,35 kuna a za kamatu 16.202,75 kune. Preostaje za otplatu 1.529.167,15 kuna.

Jamstva nisu izdavana, zajmovi nisu davani.

**Primljeni zajmovi i otplate**

|  |  |  |  |  |  |
| --- | --- | --- | --- | --- | --- |
| redni broj | Naziv pravne osobe | stanje zajma 1.1. | otplate | primljeni zajmovi | stanje 30.06. |
| 1. | Zagrebačka banka d.d. | 1.835.000,50 | 305.833,35 | 0 | 1.529.167,15 |
|  | Ukupno | 1.835.000,50 | 305.833,35 | 0 | 1.529.167,15 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Dospjele kamate na zajmove** | | | | | |  | |  |  |
| redni broj | Naziv pravne osobe | stanje 1.1. | dospjele kamate | plaćene kamate | stanje 30.06. | |
| 1. | Zagrebačka banka d.d. | 0 | 16.202,75 | 16.202,75 | 0 | |
|  | Ukupno | 0 | 16.202,75 | 16.202,75 | 0 | |

Ako usporedimo raspoložive tekuće prihode s izvršenim rashodima u izvještajnom razdoblju, vidimo da su rashodi za 4.670.766 kn veći od ostvarenih prihoda dok su izdaci za 305.833 kn veći od primitaka.

Raspoloživa sredstva iz prethodnih godina predstavljaju ukupni višak od 2.770.028 kn što je rezultat početnog viška Grada od 1.776.352 kn i ukupnog viška kod ustanova korisnika Proračuna od 993.676 kn. Ukoliko uračunamo ostvareni manjak prihoda i primitaka iz prvog polugodišta, u ovom izvještajnom razdoblju imamo rezultat od 2.206.572 kn manjka.

***Stanje nenaplaćenih potraživanja***

Na dan 30.06.2019.godine ukupan iznos nenaplaćenih potraživanja Proračuna iznosi 10.695.895. Većina iznosa je u zastari prava na naplatu što će se postupno utvrđivati i otpisivati u narednom razdoblju.

***Stanje nepodmirenih dospjelih obveza***

Nepodmirene dospjele obveze Proračuna na dan 30.06.2019.godine iznose 718.602 kn.

***Stanje potencijalnih obveza po osnovi sudskih i ostalih postupaka***

Stanje potencijalnih obaveza po osnovi upravnog spora iznosi 7.364.545 kn (bez kamata i troškova postupka) i odnosi se na naknadu za oduzete nekretnine označene kao čest.zem. 655/17, 655/147 i 655/148 k.o.Korčula (kamp Kalac).

Stanje potencijalnih obaveza po osnovi sudskih sporova iznosi 187.002 kn (bez kamata i troškova postupka) i odnosi se na utvrđivanje prava vlasništva u predmetnima 6 Fizičkih osoba.

***Izvještaj o provedbi plana razvojnih programa***

U ovom izvještajnom razdoblju, ukupno je utrošeno 6.283.905 kn na provedbu razvojnih programa i to za: rekonstrukciju i opremanje palače Ismaeli-Gabrielis 2.279.339 kn, uređenje šetališta Tina Ujevića 1.804.804 kn, obnovu kuće Marka Pola 772.521 kn, izradu projektne dokumentacije i troškove nadzora za projekte Grada 472.248 kn, programe gardskih kotara i mjesnih odbora 431.186 kn, revitalizaciju obrambenih utvrda Grada Korčule 349.669 kn,izradu planske dokumentacije 148.188 kn, sufinanciranje kapitalnih projekata od interesa za Grad 13.750 kn i uređenje nerazvrstanih cesta i ulica 12.200 kn.